মহানগর ওয়েবডেস্ক:মোদী সরকারের সবচেয়ে কড়া সমালোচক ছিলেন বাবা৷ তাই আজ তাঁকে গ্রেফতার করল মোদী সরকার৷ বৃহস্পতিবার চেন্নাই থেকে ফিরে এমনটাই সাফ অভিযোগ করলেন শিবগঙ্গার কংগ্রেস সাংসদ কার্তি চিদম্বরম৷ তিনি নিজেও এই মামলায় অভিযুক্ত হয়ে চলতি বছরের ফেব্রুয়ারিতে কিছুদিন জেল খেটেছিলেন৷ তাঁর সোজা কথা,আসলে বাবাকে গ্রেফতার করে প্রতিবাদী কন্ঠ স্তব্ধ করতে চাইছে কেন্দ্রীয় সরকার৷ সিবিআই বৃহস্পতিবার দিল্লিতে কার্তিকে ডেকেছে৷ সিবিআই সদর দফতরে ঢোকার মুখে তিনি সাংবাদিকদের জানান, এই নিয়ে ২০ বার সিবিআই আমাকে ডাকল৷ চার বার আমার বাড়ি তল্লাশি করে এখনও পর্যন্ত আমার নামে কোনও মামলা দায়ের করতে পারল না৷ আইএনএক্স মিডিয়া দুর্নীতি মামলায় অভিযুক্ত পি চিদম্বরম।
ট্রাম্প নয়, মোদী সরকারের সমালোচনার ফল ভুগতে হল বাবাকে: কার্তি চিদম্বরম